|  |  |  |
| --- | --- | --- |
| 22.03.2022  |  Nr. | 1-9.3/149  |
| Uz | 11.03.2022 |  Nr. | 1-12 |

**Vides konsultatīvajai padomei**

vkp@varam.gov.lv

Informācijai:

**Zemkopības ministrijai**

pasts@zm.gov.lv

**Vides aizsardzības un reģionālās attīstības ministrijai**

pasts@varam.gov.lv

**Dabas aizsardzības pārvaldei**

pasts@daba.gov.lv

**Ekonomikas ministrijai**

pasts@em.gov.lv

**Eiropas Komisijas pārstāvniecībai Latvijā**

comm-rep-latvia@ec.europa.eu

Par potenciāliem vides un finanšu ieguldījumu riskiem Eiropas Savienības Atveseļošanas un noturības mehānisma plāna ietvaros īstenojamajos projektos

VSIA “Zemkopības ministrijas nekustamie īpašumi” (turpmāk – ZMNĪ) ir saņēmusi un izskatījusi Vides konsultatīvās padomes (turpmāk - VKP) 11.03.2022. vēstuli Nr.1-12 “Par potenciāliem vides un finanšu ieguldījumu riskiem Eiropas Savienības Atveseļošanas un noturības mehānisma plāna ietvaros īstenojamajos projektos”, kurā atbilstošo jomu eksperti un organizācijas ir provizoriski izvērtējuši iespējamās Atveseļošanas un noturības mehānisma (turpmāk - ANM) plāna ietvaros īstenojamo hidrotehnisko un meliorācijas projektu vietas, kas minētas ZMNĪ prezentācijā VKP sēdē 23.02.2022., un sniedz viedokli par izvēlēto objektu atbilstību (arī neatbilstību) ES noteiktajam principam “Nenodarīt būtisku kaitējumu” (“Do Not Significant Harm”) un veicamo darbu iespējamo ietekmi uz vidi.

Attiecībā uz meliorācijas plānošanas dokumentiem ir jānorāda, ka 2021.gada 12. aprīlī Ministru kabinets ir izdevis rīkojumu Nr.238 **“**Par plānu “Prioritārie rīcības virzieni meliorācijas politikā 2021.-2027. gadam”” (turpmāk - Rīkojums), kur Zemkopības ministrija sadarbībā ar dažādām organizācijām, t.sk. **VKP,** noteica meliorācijas sistēmu attīstības prioritāro virzienu politiku. Rīkojums ietver: esošās situācijas aprakstu, meliorācijas attīstības virsmērķi, mērķi, apakšmērķi, identificētās problēmas, rīcības virzienus, rezultatīvos rādītājus, ietekmes novērtējumu uz valsts un pašvaldības budžetu. Rīkojuma pielikumā ir uzrādīta meliorācijas jomas attīstības sasaiste ar starptautisku dokumentu saturu un meliorācijas sistēmu attīstības sasaiste ar citiem plānošanas dokumentiem un tiesību aktiem. Tādejādi ZMNĪ nevar piekrist apgalvojumam, ka “izvēlēto objektu un tajos paredzēto darbu saraksts lielā mērā liecina par plānoto investīciju “gadījuma raksturu”, nevis mērķtiecīgu un pamatotu tautsaimniecībai nozīmīgas infrastruktūras atjaunošanu”.

ZMNĪ pateicas VKP par ieguldīto darbu un sniegto informāciju par iespējamiem riskiem ANM plāna ietvaros īstenojamiem projektiem. VKP priekšlikumi tiks vērtēti saskaņā ar prioritāriem rīcības virzieniem meliorācijas politikā 2021.-2027. gadam un atbilstoši Latvijas atveseļošanas un noturības mehānisma plāna 1.3. reformu un investīciju virzienam “Pielāgošanās klimata pārmaiņām” 1.3.1.2.i. investīciju virzienam “Plūdu risku mazināšanai infrastruktūrā, t.sk polderu sūkņu staciju atjaunošana, aizsargdambju atjaunošana, potamālo upju regulēto posmu atjaunošana”, piesaistot meliorācijas sistēmu būvniecības speciālistus un vides ekspertus. Pasākumi, kuri radīs nevēlamu ietekmi uz Natura 2000 teritorijām, netiks īstenoti.

Informācija par plāna ietvaros īstenojamo projektu turpmāko virzību un izmaiņām objektu sarakstā būs pieejama ZMNĪ mājas lapā pēc ANM plāna īstenošanas uzsākšanas.

Valdes priekšsēdētājs R. Dilba

*Edgars Griķītis, 26656499*

*edgars.grikitis@zmni.lv*

ŠIS DOKUMENTS IR PARAKSTĪTS AR ELEKTRONISKO PARAKSTU UN

SATUR LAIKA ZĪMOGU